Man oorleef 8 m-valArgieffoto: ER24 ŉ Konstruksiewerker het Vrydag ernstige beserings opgedoen nadat hy agt meter ver geval het by ŉ perseel in Ormonde, suid van Johannesburg. “Paramedici het omstreeks 08:30 by die toneel in Data-singel opgedaag,” het Russel Meiring, woordvoerder van ER24, gesê. “Hy het op die grond langs steierwerk gelê en verskeie van sy kollegas het om hom gestaan.” Die man het verskeie beserings opgedoen en hy was in ŉ ernstige toestand. “Hy is na Baragwanath-hospitaal geneem vir verdere behandeling.”